**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**Λιβαδειά 13 /05/2020**

**Αριθ. Πρωτ. : 8496**

ΑΠΟΣΠΑΣΜΑ

Από το πρακτικό της αριθμ. 15ης /Tακτικής με τηλεδιάσκεψη Συνεδρίασης

της Οικονομικής Επιτροπής Δήμου Λεβαδέων

Αριθμός απόφασης : 95

**Περίληψη**

**Παράταση συμβατού χρόνου εκτέλεσης της δημόσιας σύμβασης : «ΜΟΥΣΕΙΟ ΠΟΛΙΤΙΣΜΟΥ ΔΗΜΟΥ ΛΕΒΑΔΕΩΝ».**

Στη Λιβαδειά σήμερα 5η Μαϊου 2020 ημέρα Τρίτη , ώρα 13:30 συνεδρίασε με τηλεδιάσκεψη η Οικονομική Επιτροπή Δήμου Λεβαδέων –βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19», ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 7745/30-4-2020 έγγραφη πρόσκληση του Προέδρου της (Δημάρχου Λεβαδέων)

Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν παρόντα οκτώ (8) ήτοι:

**ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης – Πρόεδρος 1. Παπαϊωάννου Λουκάς

2. Καλογρηάς Αθανάσιος

3. Δήμου Ιωάννης (Aπoχώρησε στο 1o

ΘΗΔ προσήλθε στο 3ο ΘΗΔ)

4. Καράβα Χρυσοβαλάντου – Βασιλική

5. Μερτζάνης Κωνσταντίνος

6.Καπλάνης Κωνσταντίνος

7 Μπράλιος Νικόλαος (Aπών στο 12o ΘΗΔ)

8. Καραμάνης Δημήτριος

Ο Πρόεδρος της Οικονομικής Επιτροπής κ. Ταγκαλέγκας Ιωάννης - Δήμαρχος Λεβαδέων κήρυξε την έναρξη της συνεδρίασης.

Χρέη γραμματέως εκτέλεσε η Προϊσταμένη του Τμήματος Υποστήριξης Πολιτικών Οργάνων Κων/να Τσιτσοπούλου-Ρήγα

**…………………………………………………………………………………………………………………………**

Εισηγούμενος το 9ο θέμα της ημερήσιας διάταξης έθεσε υπόψη των μελών της Οικονομικής Επιτροπής το με αριθ. πρωτ. 7560/27-4-2020 έγγραφο της Δ/νσης Τεχνικών Υπηρεσιών του Δήμου Λεβαδέων στο οποίο αναφέρονται :

1. *Με την υπ΄ αριθμό 512/2017 Απόφαση του Δημοτικού Συμβουλίου εγκρίθηκε η υπ’ αριθμ. 165/17 τεχνική μελέτη του έργου προϋπολογισμού 800.000,00 € (Με Φ.Π.Α).*
2. *Το έργο χρηματοδοτείται από τη ΣΑΕ 055 του Προγράμματος Δημοσίων Επενδύσεων (ΠΔΕ) με κωδικό MIS 2017ΣΕ05500004 (Κ.Α. 61/7311.002).*
3. *Με την υπ’ αριθμόν 178 / 2018 Απόφαση της Οικονομικής Επιτροπής του Δήμου Λεβαδέων καταρτίστηκαν οι όροι Διακήρυξης για τη δημοπράτηση του έργου. Η ημερομηνία ηλεκτρονικής αποσφράγισης των προσφορών ήταν η 01-06-2018 .*
4. *Σε συνέχεια της υπ’ αριθμ. 865/2018 Απόφαση της Αρχής Εξέτασης Προδικαστικών Προσφυγών (Α.Ε.Π.Π.), με την με αριθμό 20/2019 απόφαση της οικονομικής επιτροπής του Δήμου Λεβαδέων ( ΑΔΑ: 7ΖΣ6ΩΛΗ-8ΡΘ), κατακυρώθηκε ο διαγωνισμός του έργου στον οικονομικό φορέα «ΓΕΩΡΓΙΟΣ Β. ΤΣΙΝΑΣ- ΒΑΣΙΛΕΙΟΣ Κ. ΞΩΛΙΑΣ Α.Τ.Ε» με ποσοστό μέσης τεκμαρτής έκπτωσης 55,44% στις τιμές του τιμολογίου της μελέτης.*
5. *Ο έλεγχος νομιμότητας της ως άνω απόφασης έγινε με το αρ. πρωτ. 253/27689/22.02.19 έγγραφο της Αποκεντρωμένης Διοίκησης Θεσσαλίας – Στερεάς Ελλάδας (ΑΔΑ:60Δ2ΟΡ10-ΕΔΟ) .*
6. *Η σύμβαση του έργου συνολικού ποσού 358.508,44 € με Φ.Π.Α. υπεγράφη στις 08/05/2019 (19SYMV004910183 2019-05-08).*
7. *Η συνολική προθεσμία του έργου είναι δώδεκα (12) μήνες, ήτοι λήξη εκτέλεσης αυτού 08/05/2020.*

*Μετά την υπογραφή της σύμβασης δεν κατέστη δυνατή η άμεση έναρξη εργασιών του έργου, αφού δεν είχαν ολοκληρωθεί οι εργασίες απομάκρυνσης των εκθεμάτων του Λαογραφικού Μουσείου, τα οποία εκτίθονταν στο χώρο του έργου.*

*Με το υπ΄αριθμ. 16791/12-07-2019 έγγραφο της Διευθύνουσας Υπηρεσία του έργου, εγκρίθηκε η εκκίνηση εργασιών (δηλαδή 2 μήνες περίπου μετά την υπογραφή της σύμβασης), αφού προηγουμένως ολοκληρώθηκε η απομάκρυνση των εκθεμάτων .*

*Με την υπ΄ αριθμ. 876/15-01-2020 Ειδική Δήλωση Διακοπής του Αναδόχου, (λόγω μη εξόφλησης του 1ου λογαριασμού), η οποία έγινε αποδεκτή από τη Διευθύνουσα Υπηρεσία, διακόπηκαν οι εργασίες κατασκευής του έργου. Το έργο εξακολουθεί και σήμερα (για διάστημα πλέον των 3 μηνών από την Δήλωση Διακοπής), να βρίσκεται σε κατάσταση διακοπής εργασιών.*

*Με το υπ΄αριθμ. 6240/30-03-2020 έγγραφο του Αναδόχου, ανεστάλησαν επίσης οι εργασίες του έργου λόγω ανωτέρας βίας (βάσει πράξης Νομοθετικού Περιεχομένου για αντιμετώπιση αρνητικών συνεπειών του COVID 19). Η αναστολή εργασιών εξακολουθεί να βρίσκεται σε ισχύ μέχρι και σήμερα.*

*Οι εργασίες που έχουν εκτελεστεί είναι οι παρακάτω:*

* *Αποξήλωση ξύλινου διαχωριστικού πάγκου – μπαρ και ξύλινου προθαλάμου εισόδου, καθώς και καθαίρεση μέρους των υπαρχόντων τοίχων από γυψοσανίδα ώστε να γίνει νέα διαμόρφωση του ισόγειου χώρου.*
* *Αποξήλωση εγκατάστασης κεντρικής θέρμανσης*
* *Καθαιρέσεις παλαιών WC και κατασκευή νέων καθώς και κατασκευή τουαλέτας για ΑΜΕΑ*
* *Αποξήλωση εξωτερικών μαρμάρινων επιστρώσεων και κατασκευή υγρομόνωσης.*
* *Διαμόρφωση διαδρόμου ΑΜΕΑ στον εξωτερικό περιβάλλοντα χώρο*

*Οι εργασίες που υπολείπονται να εκτελεστούν για την ολοκλήρωση του έργου είναι οι παρακάτω:*

* *Μαρμάρινες επιστρώσεις στους εξωτερικούς χώρους και διάδρομο ΑΜΕΑ και Επένδυση των πέτρινων στέψεων της τοιχοποιίας με μάρμαρα («καπάκια» και σοβατεπιά), ώστε να αποφευχθεί η εισροή υδάτων στο μουσείο από την τοιχοποιία.*
* *Τοποθέτηση εξωτερικών ξύλινων κουφωμάτων*
* *Κατασκευή ξύλινου δαπέδου στην πινακοθήκη*
* *Τοποθέτηση σιδηρών κιγκλιδωμάτων στα εξωτερικά ανοίγματα.*
* *Κατασκευή πάνελ από γυψοσανίδα στο εσωτερικό της πινακοθήκης για την τοποθέτηση και έκθεση των ζωγραφικών πινάκων.*
* *Κατασκευή ξύλινου επίπλου – γραφείου στο χώρο υποδοχής.*
* *Χρωματισμοί των νέων τοίχων από γυψοσανίδα αλλά και ανακαίνιση χρωματισμών των παλαιών όπου απαιτείται.*
* *Ηλεκτρολογική εγκατάσταση και τοποθέτηση νέων φωτιστικών, τόσο στον εσωτερικό, όσο και στον εξωτερικό χώρο.*
* *Τοποθέτηση συστήματος κλιματισμού στο χώρο της Πινακοθήκης.*
* *Τοποθέτηση συστήματος συναγερμού.*
* *Τοποθέτηση συστήματος πυρανίχνευσης και πυρασφάλειας.*
* *Τοποθέτηση ειδικών αναβατόριων κλίμακας (πτυσσόμενα καθίσματα με κουπαστή για ΑΜΕΑ) για την πρόσβαση τους στο Χώρο Ιστορίας και Πολιτισμού.*

*Λόγω λήξης του συμβατικού χρόνου εκτέλεσης του έργου στο αμέσως προσεχές χρονικό διάστημα, ήτοι στις 08/05/20 και με βάση τα ανωτέρω*

*προτείνεται στην Οικονομική Επιτροπή να αποφασίσει :*

*την έγκριση παράτασης του συμβατικού χρόνου εκτέλεσης του έργου: " «ΜΟΥΣΕΙΟ ΠΟΛΙΤΙΣΜΟΥ ΔΗΜΟΥ ΛΕΒΑΔΕΩΝ»****,*** *κατά* ***έξι (6) μήνες,*** *ήτοι**έως τις* ***08/11/2020****.*

*Επισυνάπτεται:*

* *Την υπ΄αριθμ. 16791/12-07-2019 έγκριση εκκίνησης εργασιών από την Διευθύνουσα Υπηρεσία*
* *Η υπ΄αριθμ. 876/15-01-2020 Ειδική Δήλωση Διακοπής του Αναδόχου*
* *Το υπ΄αριθμ. 6240/30-03-2020 έγγραφο του Αναδόχου, περί αναστολής εργασιών λόγω ανωτέρας βίας*

Η Οικονομική Επιτροπή λαμβάνοντας υπόψη :

* Το υπ΄ αρ. πρωτ. 7560/27-04-2020 έγγραφο της Δ/νσης Τεχνικών Υπηρεσιών.
* Την παρ. 3 του άρθρου 184 του Ν.4412/2016
* Την υπ΄ αριθμό 512/2017 Απόφαση του Δημοτικού Συμβουλίου εγκρίθηκε η υπ’ αριθμ. 165/17 τεχνική μελέτη του έργου
* Την υπ΄αριθμ. 10491/08-05-2019 Σύμβαση εκπόνησης της μελέτη**ς**
* Τη συνολική προθεσμία του έργου που είναι δώδεκα (12) μήνες με ημερομηνία περαίωσης των εργασιών την 08/05/2020.
* Την υπ΄αριθμ. 16791/12-07-2019 έγκριση εκκίνησης εργασιών από την Διευθύνουσα Υπηρεσία
* Το υπ΄αριθμ. 876/15.01.2020 έγγραφο του αναδόχου με θέμα Ειδική δήλωση διακοπής εργασιών, λόγω καθυστέρησης εξόφλησης του 1ου λογαριασμού του έργου
* Το υπ΄αριθμ. 6240/30-03-2020 έγγραφο του Αναδόχου, με το οποίο ανεστάλησαν επίσης οι εργασίες του έργου λόγω ανωτέρας βίας (βάσει πράξης Νομοθετικού Περιεχομένου για αντιμετώπιση αρνητικών συνεπειών του COVID 19).
* Το γεγονός ότι δεν ήταν δυνατή η εκτέλεση των εργασιών του έργου μέχρι 30-03-2020 αφού υπήρχε διακοπή εργασιών και η καθυστέρηση αυτή δεν οφείλεται σε υπαιτιότητα της αναδόχου εταιρίας.
* Την από 14-3-2020 Πράξη Νομοθετικού Περιεχομένου (ΠΝΠ) «Κατεπείγοντα μέτρα αντιμετώπισης της ανάγκης περιορισμού της διασποράς του κορωνοϊού COVID-19(ΦΕΚ Α΄64).
* Την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ Α 55)
* Το άρθρο 60 «Ζητήματα δημοσίων συμβάσεων» της από 20-3-2020 Πράξης Νομοθετικού Περιεχομένου (Π.Ν.Π.) «Κατεπείγοντα μέτρα για την αντιμετώπιση των συνεπειών του κινδύνου διασποράς του κορωνοϊού COVID-19, τη στήριξη της κοινωνίας και της επιχειρηματικότητας και τη διασφάλιση της ομαλής λειτουργίας της αγοράς και της δημόσιας διοίκησης» (ΦΕΚ 68/Α/20-03-2020)
* Την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών
* Την με αριθμ. Πρωτ 1822/16-3-2020 (ΑΔΑ:ΨΕΚ946ΜΤΛΠ-004) εγκύκλιο του Υπουργείου Ψηφιακής Διακυβέρνησης
* Την με αριθμ. Πρωτ 20930/31-3-2020 Εγκύκλιο του Υπουργείου Εσωτερικών (ΑΔΑ: 6ΩΠΥ46ΜΤΛ6-50Ψ) .
* Τις διατάξεις του άρθρου 72 του Ν.3852/2010, όπως τροποποιήθηκε και ισχύει
* Την μεταξύ των μελών συζήτηση
* Την θετική ψήφο όλων των μελών της επί του θέματος όπως αυτό δηλώθηκε διά ζώσης στην τηλεδιάσκεψη.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει την παράταση του συμβατικού χρόνου της δημόσιας σύμβασης : «ΕΣΩΤΕΡΙΚΗ ΟΔΟΠΟΙΪΑ ΔΗΜΟΥ ΛΕΒΑΔΕΩΝ» κατά έξι μήνες , ήτοι έως 08.11.2020, λόγω διακοπής εργασιών χωρίς υπαιτιότητα του αναδόχου καθώς και της ύπαρξης κινδύνου εμφάνισης , διασποράς του κορωνοϊού COVID-19.-

Η παρούσα απόφαση πήρε αριθμό 95/2020.-

Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

ΠΙΣΤΟ ΑΠΟΣΠΑΣΜΑ

ΤΑ ΜΕΛΗ Λιβαδειά 13 -5-2020

1. Καλογρηάς Αθανάσιος Ο ΠΡΟΕΔΡΟΣ

2. Μερτζάνης Κωνσταντίνος

3. Καράβα Χρυσοβαλάντου - Βασιλική

4. Καπλάνης Κωνσταντίνος

5. Μπράλιος Νικόλαος

6. Καραμάνης Δημήτριος ΙΩΑΝΝΗΣ Δ. ΤΑΓΚΑΛΕΓΚΑΣ ΔΗΜΑΡΧΟΣ ΛΕΒΑΔΕΩΝ